19. seja sveta KS, 4. 5. 2016 ob 21h
Prisotni vsi svetniki razen Nikota Gantarja.
Dnevni red:
1. Predvidena junijska seja razširjenega sveta: prihodnost, grbine, lipa, krajevno trgovanje, izmenjava.
2. Jesenski zbor krajanov
3. Telefonske številke krajanov za SMS-e
4. Korito/voda
5. Krajevne skupnosti na idrijski tržnici
6. Razno
Ad 1: Junija bo na seji zasedal razširjeni svet krajevne skupnosti. Pogovoriti se moramo o predlogu grbin za omejevanje hitrosti v vasi, o katerem smo sprejeli sklep na zboru krajanov. Ker gre za zelo resen poseg v infrastrukturo, moramo zagotoviti, da se bo dejansko z njim strinjala večina krajanov. Pomembno je tudi, da morebitne grbine ne bi ovirale pluženja.
Na seji razširjenega sveta se bomo pogovorili še o ureditvi prostora okoli lipe pri cerkvi, o notranji in zunanji ponudbi pridelkov, o notranjem in zunanjem povezovanju.
Ad 2: Osrednja tema jesenskega zbora krajanov bo prihodnost naše krajevne skupnosti. Nedvomno so pogledi na prihodnost različni, zagotovo pa je prihodnost, kakršno si želimo za svoje otroke in vnuke, najpomembnejša tema, o kateri razmišlja (ali bi moral razmišljati) vsak odrasel krajan. Skušali bomo ugotoviti, ali je v naših pogledih in željah kaj skupnega. Skupno je veliko laže (in prijetneje) uresničiti želje in vizije kakor posamično.
Termin za jesenski zbor krajanov bomo določili na septembrski seji sveta KS.
Ad 3: Ker se je že večkrat izkazalo, da zelo težko obvestimo vse krajane, ko jih vabimo na zbor, bomo zbrali bomo vse njihove telefonske številke in jih na zbore vabili z SMS-i, po SMS pa jim bomo občasno poslali tudi kakšno drugo nadvse pomembno sporočilo. Številk ne bomo objavljali in jih ne bomo uporabljali v nobene druge namene. Če bo kateri od krajanov izrazil željo, da njegove številke niti v te namene ne uporabljamo, jo bomo izbrisali s seznama.
Ad 4: Sklenili smo, da bo korito kamnito zidano, široko vsaj 2 m, na vsaki strani pa bosta leseni koriti za cvetlice. Vodo bomo napeljali iz pokopališča.
Ad 5: Podan je bil predlog, da se krajevne skupnosti s svojimi pridelki predstavijo na idrijski tržnici. Zaenkrat gre le za idejo, raziskujemo najboljše možnosti, treba pa je seveda tudi ugotoviti, kolikšni so interesi.

